ผ่าโลกบันเทิง (ภาพยนตร์ปี พ.ศ. 2527)

ผ่าโลกบันเทิง เป็นภาพยนตร์ไทยแนวสุขนาฏกรรมจินตนิยม เพลง ขนาด 35 มม. พากย์เสียงในฟิล์ม ปี พ.ศ. 2527 สร้างโดยบางกอกการภาพยนตร์ กำกับโดยฉลอง ภักดีวิจิตร นำแสดงโดยธีรพงศ์ เหลียวรักวงศ์, โจ เสมอใจ, กรุง ศรีวิไล และพุ่มพวง ดวงจันทร์ เข้าฉายครั้งแรกเมื่อวันที่ 31 มกราคม พ.ศ. 2527 ที่โรงภาพยนตร์ศาลาเฉลิมไทย อินทรา และลอนดอน ภาพยนตร์เรื่องนี้ยังเป็นภาพยนตร์เรื่องสุดท้ายในชีวิตของสังข์ทอง สีใส เจ้าของฉายา เทพบุตรหน้าผี

 เรื่องย่อ 
สตางค์ (ธีรพงศ์ เหลียวรักวงศ์) นักประดิษฐ์หนุ่มผู้รักอิสระ ต้องตกอยู่ท่ามกลางความวุ่นวายเมื่อ นายสิงโต (สมชาย สามิภักดิ์) ผู้เป็นพ่อจ้างกลุ่มผู้ร้ายเพื่อตามตัวเขากลับไป สตางค์จึงต้องร่วมมือกับตระกูล ข.ไข่ เพื่อหยุดยั้งแผนการดังกล่าว

นอกจากการรับมือกับศัตรู สตางค์ยังต้องผลักดัน น้ำผึ้ง (พุ่มพวง ดวงจันทร์) ลูกสาวคนโตของ ตาน้ำ (ส.อาสนจินดา) ช่างตัดผมประจำคลองบางยี่เกและคนรักของ ขุนพล (กรุง ศรีวิไล) พี่ใหญ่แห่งตระกูล ข.ไข่ ให้ก้าวสู่เส้นทางนักร้องตามความฝัน

ท่ามกลางเหตุการณ์ที่ถาโถมเข้ามา ความสัมพันธ์ระหว่างสตางค์กับ น้ำฝน (โจ เสมอใจ) ลูกสาวคนรองของตาน้ำ ค่อย ๆ ก่อตัวขึ้นอย่างไม่รู้ตัว ความรักครั้งนี้จะลงเอยอย่างไร ท่ามกลางอุปสรรคจากครอบครัว ความขัดแย้ง และศัตรูที่รายล้อม

 นักแสดง 
 ตัวละคร  นักแสดงปี พ.ศ. 2527  นักแสดงปี พ.ศ. 2551 สตางค์ ธีรพงศ์ เหลียวรักวงศ์ ภาณุ สุวรรณโณ น้ำฝน โจ เสมอใจ วรภร เลิศเกียรติไพบูลย์ ขุนพล กรุง ศรีวิไล อานัส ฬาพานิช น้ำผึ้ง พุ่มพวง ดวงจันทร์ จีระนันท์ มะโนแจ่ม ขบวน ทูน หิรัญทรัพย์ ศิระ รัตนโภคาสถิต เข้ม นพพล โกมารชุน ณัฐพล รัตนนิพนธ์ ขันทอง เนาวรัตน์ ยุกตะนันท์ มิณฑิตา วัฒนกุล เสี่ยสำอาง เด่น ดอกประดู่ สิทธิชัย ผาบชมภู ตาน้ำ ส.อาสนจินดา กรุง ศรีวิไล นายสิงโต สมชาย สามิภักดิ์ อรรถชัย อนันตเมฆ ฉลาด สมพงษ์ พงษ์มิตร ยิ่งยง ยอดบัวงาม

 การสร้างใหม่ 
ในปี พ.ศ. 2551 ฉลอง ภักดีวิจิตรได้นำภาพยนตร์เรื่องผ่าโลกบันเทิงกลับมาสร้างใหม่ในรูปแบบละครโทรทัศน์ โดยมีการปรับเนื้อเรื่องให้ทันสมัยยิ่งขึ้น เพิ่มตัวละครใหม่ และมอบหมายให้เฉิดบุญ ภักดีวิจิตร บุตรชายเป็นผู้กำกับการแสดง ละครเรื่องนี้นำแสดงโดยอานัส ฬาพานิช, จีระนันท์ มะโนแจ่ม, ภาณุ สุวรรณโณ และวรภร เลิศเกียรติไพบูลย์ ออกอากาศทุกวันจันทร์ถึงวันอาทิตย์ เวลา 18.45 น. (เวลามาตรฐานไทย) ทางช่อง 7 ระหว่างวันที่ 6 ธันวาคม พ.ศ. 2551 ถึงวันที่ 22 มกราคม พ.ศ. 2552 รวมจำนวนทั้งสิ้น 46 ตอน นอกจากนี้ ยังได้ กรุง ศรีวิไลผู้รับบท ขุนพล ในเวอร์ชันภาพยนตร์ต้นฉบับมาร่วมแสดงในบท ตาน้ำ

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์รักตลกไทย
หมวดหมู่:ภาพยนตร์เพลงไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ที่กำกับโดย ฉลอง ภักดีวิจิตร
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยที่ดัดแปลงเป็นละครโทรทัศน์